Prezyntacyjŏ Korpusu Ślōnskij Mŏwy – zaproszynie
19 grudnia ô piōntyj po połedniu we zalu Benedyktynka we Bibliŏtyce Ślōnskij zaprezyntowany bydzie Korpus Ślōnskij Mŏwy. Projekt to dzieło ôd Grzegorza Kulika, co dostoł na jego ôpracowanie stypyndium Marszałka Wojewōdztwa Ślōnskigo w dziedzinie kultury.
Korpus Ślōnskij Mŏwy to piyrszy taki zbiōr, co interesuje sie ślōnskōm gŏdkōm. Mŏ ôn dwa milijōny słōw tak z polskij, jak tyż z czeskij strōny Gōrnego Ślōnska. Materyje pochocdzōm z ôstatnich 450 lŏt. Skłŏdŏ sie z tysiyncy dokumyntōw ślōnskij mŏwy pisanyj i gŏdanych. Sōm w nim dzieła literacke, artykuły presowe, teksty gwarowe, religijne, pamiyntniki, eseje, korespōndyncyjŏ, a nawet kōmunikaty we formie statusōw we mydiach społecznościowych.
Ô projekcie ôpowiy Grzegorz Kulik, a cołki tref pokludzi Jerzy Ciurlok.
Stymp wolny.
19 grudnia, 17:00
Bibliŏtyka Ślōnskŏ
plac Rady Europy 1
40-021 Katowice
zal Benedyktynka
szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn lim_Latn